हमलावर मिसाइल को हवा में ही मार गिराया, शिप का 75% हिस्सा देश में बना
Successful BrahMos Missile Test from INS Mormugao by Indian Navy - इंडियन नेवी में शामिल नए वॉरशिप आईएनएस मोरमुगाओ से ब्रह्मोस मिसाइल का सफल परीक्षण कर लिया गया है। मिसाइल ने सीधा टारगेट को हिट किया
इंडियन नेवी में शामिल नए वॉरशिप INS मोरमुगाओ से ब्रह्मोस मिसाइल का सफल परीक्षण कर लिया गया है। मिसाइल ने सीधा टारगेट को हिट किया। INS मोरमुगाओ को इंडियन नेवी के वॉरशिप डिजाइन ब्यूरो ने डिजाइन किया है। यह हथियारों से लैस दुनिया का सबसे आधुनिक मिसाइल करियर है।
मोरमुगाओ एक स्टेल्थ गाइडेड मिसाइल डिस्ट्रॉयर है, जिसका 75% हिस्सा देश में ही बनाया गया है। भारतीय नौसेना के अनुसार यह पी-15 ब्रावो प्रोजेक्ट का दूसरा जहाज है। P-15B प्रोजेक्ट के तहत चार वॉरशिप बनाए जा रहे हैं। इसमें से विशाखापत्तनम और मोरमुगाओ इंडियन नेवी को सौंप दिया गया है। बाकी दो सूरत और इंफाल हैं जिन्हें जल्द ही नौसेना में शामिल कर लिया जाएगा।
मोरमुगाओ मिसाइल डिस्ट्रॉयर की तस्वीरें...
गोवा के नाम पर रखा गया मोरमुगाओ शिप का नाम
मोरमुगाओ वॉरशिप का नाम पोर्ट सिटी गोवा पर रखा गया है। 19 दिसंबर 2021 को जब गोवा ने पुर्तगाली शासन से 60 साल की मुक्ति का जश्न मनाया था, तभी इस वॉरशिप ने पहली समुद्री यात्रा की थी। इसकी कमिशनिंग 18 दिसंबर 2022 को गोवा मुक्ति दिवस की पूर्व संध्या पर हुई थी।
जहाज की लंबाई 163 मीटर और चौड़ाई 17 मीटर है और इसमें 7,400 टन का डिस्प्लेसमेंट है। INS मोरमुगाओ भारत में बना अब तक का सबसे शक्तिशाली वॉरशिप है। हालांकि इसके रडार क्रॉस सेक्शन (RCS) को बेहतर स्टेल्थ फीचर्स के कारण कम किया गया है।
ब्रह्मोस पर एक नजर...
ये खबरें भी पढ़ें...
नौसेना को मिला अग्निवीर का पहला बैच:3000 नौसैनिकों में 341 महिलाएं, नेवी ही देती है महिलाओं को सबसे ज्यादा मौका
भारतीय नौसेना में अग्निवीर योजना के तहत पहली बार महिला नाविकों को जगह मिली है। चीफ एडमिरल आर हरि कुमार ने बताया कि लगभग 3 हजार अग्निवीरों को नौसेना में शामिल किया गया है, इनमें से 341 महिला नाविक यानी ‘वुमन-सेलर’ हैं। नौसेना में महिला अग्निवीरों को इसी नाम से जाना जाएगा। सेना में इन्हें 'महिला जवान' और एयरफोर्स में 'एयर-वुमन' के नाम से नियुक्ति होगी। पढ़ें पूरी खबर...